ՀՀ մարդու իրավունքների պաշտպանի աշխատակազմի եւ ՅՈՒՆԻՍԵՖ-ի համագործակցության արդյունքում Երեւանում նոյեմբերի 2-3-ն անցկացվեց «Ընտանիքում ապրելու երեխայի իրավունքը» թեմայով միջազգային երկօրյա խորհրդաժողով։ «Այս միջոցառման նպատակը հստակ ազդարարելն է, որ ընտանիքում ապրելու երեխայի իրավունքը հիմնարար է, եւ դժվար է գտնել այլ միջավայր, որտեղ երեխան լիարժեք երջանիկ կլինի եւ կմեծանա՝ որպես հասարակության լիիրավ անդամ»,- ասել է ՀՀ մարդու իրավունքների պաշտպան Արման Թաթոյանը՝ հավելելով, որ միջազգային փորձն ու հայաստանյան իրականությունը հաշվի առնելով՝ առաջարկություններ կներկայացնեն իրավասու պետական մարմիններին ընտանիքների կարողությունների զարգացման եւ դրա արդյունքում երեխաների խնամքի հաստատությունների փակման վերաբերյալ։